b'\n_START_ARTICLE_\nToppdykker\n_START_SECTION_\nUtbredelse\n_START_PARAGRAPH_\nArten er utbredt over det meste av Eurasia og dessuten i Australia og p\xc3\xa5 New Zealand. I Norge \xc3\xb8kte antall hekkende par til det var 300\xe2\x80\x93500 par i 1994, og etter det har bestanden holdt seg p\xc3\xa5 samme niv\xc3\xa5 eller minket noe (2003). Arten hekker over store deler av \xc3\x98stlandet og p\xc3\xa5 J\xc3\xa6ren. Den har ogs\xc3\xa5 hekket i flere vann i Nord-Tr\xc3\xb8ndelag. Bestanden er st\xc3\xb8rst i Akershus og \xc3\x98stfold.\xc2\xa0_NEWLINE_Arten er r\xc3\xb8dlistet i Norsk r\xc3\xb8dliste for arter 2015, til N\xc3\xa6r truet (NT). Kategorien skulle egentlig v\xc3\xa6rt S\xc3\xa5rbar (VU) hvis man bare s\xc3\xa5 p\xc3\xa5 Norge, men s\xc3\xa5 ble den satt ned et trinn til NT fordi det g\xc3\xa5r bra med arten i nabolandene - og man anser at arten vil kunne innvandre derfra hvis den blir borte hos oss.\n_START_SECTION_\nAdferd\n_START_PARAGRAPH_\nReiret best\xc3\xa5r av vannplanter og plasseres ved ferskvann, enten flytende eller i vannkanten. De 3\xe2\x80\x936 eggene ruges av begge kj\xc3\xb8nn i ca. 28 dager. Ungene blir flygedyktige etter 10\xe2\x80\x9311 uker. Overveiende trekkfugl, men en del overvintrer langs kysten.\n_START_SECTION_\nBeskrivelse\n_START_PARAGRAPH_\nToppdykkeren har en fullvokst lengde p\xc3\xa5 cirka 46\xe2\x80\x9361\xc2\xa0cm., og veier normalt omkring 596\xe2\x80\x931\xc2\xa0490\xc2\xa0g. Om sommeren har toppdykkeren en todelt fj\xc3\xa6rtopp p\xc3\xa5 issen, og kinnskjegg.\n_START_SECTION_\nHabitat\n_START_PARAGRAPH_\nArten hekker ved st\xc3\xb8rre vann med siv- og starrvegetasjon, i Norge s\xc3\xa6rlig p\xc3\xa5 J\xc3\xa6ren og i Oslofjordomr\xc3\xa5det (spesielt \xc3\x98stfold). Det finnes ogs\xc3\xa5 hekkeforekomster rundt de store innsj\xc3\xb8ene i Buskerud og Oppland. Noen fugler overvintrer langs kysten, andre trekker s\xc3\xb8rover.'